
NARVA LINNAVALITSUSE
LINNAVARA- JA MAJANDUSAMET

ÕIEND

linnavara tasuta kasutusse andmise kohta




11. 01. 2006.a
Linnavara- ja Majandusametile laekus Narva Linnavalitsuse Kultuuriosakonnalt avaldus palvega anda talle määramata ajaks tasuta kasutusse Narvas Peetri plats 1 hoones asuvad 4.korruse ruumid nr 12, 12a, 13 üldpindalaga 40,3 m2 oma struktuuriüksuste paigutamiseks.

Praegu kasutab Kultuuriosakond Peetri 1 hoones ruume nr 4-6, 8-11a, 14-17, 22, 24-26 üldpinnaga 169,9 m2.

Vastavalt “Linnavara kasutusse andmise korra” punktile 5.2, 5.2.2, 7.2, 7.2.1, 46, 46.4 Linnavalitsuse otsuse alusel võib linnavara enampakkumist või eelläbirääkimisi korraldamata anda tähtajatult või tähtajaga kuni 5 aastat tasuta kasutusse, linnavalitsuse struktuuriüksustele.

Antud küsimust arutati Narva Linnavalitsuse linnavarakomisjoni istungil 28.12.2005.a (protokoll  nr 1) ja otsustati:

1. Anda Narva Linnavalitsuse Kultuuriosakonnale, registrikood 75024260, eelläbirääkimisi korraldamata määramata ajaks tasuta kasutusse Narvas Peetri plats 1 hoones asuvad 4.korruse ruumid nr 12, 12a, 13 (vastavalt hoone inventariseerimisplaanile) üldpindalaga 40,3 m2 Kultuuriosakonna struktuuriüksuste paigutamiseks.

2. Linnavara- ja Majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

